Това не е книга. Това е детонатор за разговори. Дръпни връвта, хвърли книгата на масичката за кафе и виж какви разговори ще „избухнат“. Защото: парите не са математика, а емоция; бюджетирането не е наказание, а осъзнатост; ако смяташ, че наличието на повече пари ще те накара да се чувстваш в безопасност, грешиш. Чрез 101 прости ескиза Карл Ричардс приканва към преосмисляне на отношенията с парите – не като ги „оправиш“, а като придобиеш ясна представа за тях. Тук няма финансова „порнография“, прогнози за развитието на пазарите, коментари, целящи да привлекат внимание, и таблици. Има разговор с мъдър приятел, който елегантно те побутва да си зададеш въпроси като: Защо се сравнявам с хора, които дори не харесвам? Какво всъщност се опитвам да си купя, когато казвам, че искам повече? Ами ако проблемът не са парите, а задачата, която съм им възложил? Целта на тази книга е да те провокира да погледнеш на парите – и на себе си – от различен ъгъл. Основната идея не е да управляваш парите си добре, а да бъдеш честен със себе си.